Blue Horizon Guest House | LekkeSlaap
Blue Horizon Guest House is in Gordonsbaai geleë met die majestueuse Hottentots-Hollandberge as agtergrond en word omring deur ongelooflike uitsigte.
Hierdie moderne gastehuis word deur 'n familie besit of bestuur. Dit is net 1,5 km van Gordonsbaai se strand en restaurante af geleë, maar het tog 'n rustige ligging teen die hange van die berg. Blue Horizon spog met 'n keuse tussen kamers wat oor die see of op die berg uitkyk, warm gasvryheid, 'n verfrissende swembad en persoonlike diens. Dit is die perfekte vakansie- en sakereisbestemming. Kom beleef Gordonsbaai se pragtige, ontspanne en gasvrye kusdorpie-atmosfeer en verken die omliggende omgewing in 'n japtrap te danke aan die dorp se sentrale ligging.
Deluxe Suite A is 'n groot kamer met 'n balkon wat spog met see- en berg-uitsigte, 'n sitarea met 'n uittrekslaapbank, kombuisie met 'n wasbak, mikrogolf, yskassie en tee- en koffiemaakgeriewe, 'n koninggrootte-bed of 2 enkelbeddens (ekstra-lengte), 'n volledige en suite-badkamer, lugversorging, satelliet-TV, persoonlike kluis en groot klerekas.Gratis WiFi is beskikbaar.
Deluxe Kamer is 1 groot dubbelkamer wat uitloop op 'n patio met 'n see-uitsig en het 'n en suite-badkamer met stortgeriewe, 'n koninggrootte-bed of 2 enkelbeddens, 'n driekwart-slaapbank, lugversorging, satelliet-TV, 'n groot hangkas, haardroër, kroegie, tee- en koffiegeriewe en 'n persoonlike kluis. Hierdie kamer kan met 'n "superior"-kamer verbind word om 'n familiekamer met een veilige deur te skep. Gratis WiFi is ingesluit by die prys.
Die "superior"-dubbelkamers is om die swembad geleë en het elk 'n en suite-badkamer met stortgeriewe, 'n koninggrootte-bed of 2 enkelbeddens (ekstra-lengte), lugversorging, satelliet-TV, groot hangkas, haardroër, kroegie, tee- en koffiegeriewe en 'n persoonlike kluis. Die kamers het 'n uitsig oor die berg of see en het toegang tot gratis WiFi.
Geriewe op die perseel sluit 'n daaglikse skoonmaakdiens, 'n gemaklike sitarea, veilige parkeerplek, 'n swembad en sonstoele in. 'n Vol Engelse ontbyt word in die eetkamer voorgesit, elke kamer het 'n persoonlike kluis, stoorplek vir bagasie, haardroërs in al die kamers, 'n kroegie, satelliet-TV en 'n wasgoeddiens teen 'n addisionele tarief.
5 uit 5van 10 resensies vir Blue Horizon Guest House
Grensweg 56, Gordon Heights, Gordonsbaai, 7140, Wes-Kaap
Gaste dink Blue Horizon Guest House het 'n uitstekende ligging
https://travelground.imgix.net/AAEAAQAAAAAAAAAAAAAAuIRS4ZK9zu3OEog6QVgfCxg924JuoD1c8otmIDLcxMAsrTl8si?w=1440&h=960&fit=crop&auto=enhance,format,compress&q=80 Vanaf R1 100 per nag (vir 2 persone) 10 5 1 5 56 Boundary Road (listed under Grensweg) Gordon Heights 7140 Wes-Kaap 086 999 0018 14:00-18:00 11:00 -34.158595520535 18.882245868444